Sarah Miles

Sarah Miles (* 31. Dezember 1941 in Ingatestone, Essex) is en britische Schauspelersche.

 Leven un Wark 
Miles hett in’t fröhe Öller vun 15 Johren an de Royal Academy of Dramatic Art in London anfungen, Schauspeleree to lehren. Ehr eerste Filmrull hett se 1962 in Term of Trial an de Siet vun Laurence Olivier un Simone Signoret ünner den Speelbaas Peter Glenville speelt. För disse rull weer se dat annere Johr för den Britischen Filmpries nomineert. 

Sarah Miles hett sik mit ehr Arbeit aver vör allen op dat Theater kunzentreert un nehm in de Johren dorna blots utwählte Filmrullen an. 1964 weer se för ehr Rull in The Servant vun den Speelbaas Joseph Losey wedder för den Filmpries nomineert. Dat Dreihbook dorto harr Harold Pinter schreven. 1971 speel se de Titelrull in dat Melodram Ryan’s Daughter un twee Johren later de Hööftrull in The Hireling.

De Schauspelersche weer tweemol mit den britischen Dramatiker un Dreihbookschriever Robert Bolt verheiraat: dat eerste vun 1967 bit 1975 un dat tweete mol vun 1988 bit to Bolt sien Dood 1995.

 Filmografie (Utwahl) 
 Johr Titel Synchroonsnacker 1962 Term of Trialdt.: Spiel mit dem Schicksal Christine Isensee 1963 The Servantdt.: Der Diener Petra Fahrnländer (1. Synchro) 1963 The Ceremonydt.: Frühstück in der Todeszelle Christine Isensee 1965 Those Magnificent Men in Their Flying Machinesdt.: Die tollkühnen Männer in ihren fliegenden Kisten Grit Böttcher 1966 I Was Happy Heredt.: Hier war ich glücklich   1966 Blowupdt.: Blow Up Marianna Mosa 1970 Ryans Daughterdt.: Ryans Tochter   1973 Lady Caroline Lambdt.: Die große Liebe der Lady Caroline   1973 The Hirelingdt.: Botschaft für Lady Franklin Ingrid Andree 1973 The Man Who Loved Cat Dancingdt.: Der Mann, der die Katzen tanzen ließ   1976 The Sailor Who Fell from Grace with the Seadt.: Der Weg allen Fleisches Beate Menner 1978 The Big Sleepdt.: Tote schlafen besser   1981 Venomdt.: Die schwarze Mamba Gisela Fritsch 1987 Hope and Glorydt.: Hoffnung und Ruhm Gudrun Vaupel 1990 A Ghost in Monte Carlo, Feernsehndt.: Ein Phantom in Monte Carlo Christel Merian 1992 Dotkniecie rekidt.: Der Klang der Stille Gisela Fritsch 2001 Jurij   2003 The Accidental Detective   2016 Interlude City of a Dead Woman  

 Utteken 
Miles weer för ehr Filmwark negen mol för bekannte Filmpriesen vörslahn, dorünner mehrmols för den britischen Filmpries un eenmol för den Oscar in de Kategorie Best Hööftdorstellersche för Ryan’s Daughter. Uttekent weer se opletzt blots eenmol, neemlich 1971 mit den 2. Platz vun den Golden Laurel as Beste Schauspelersche för Ryan’s Daughter.

 Weblenken 

Kategorie:Börger von Grootbritannien
Kategorie:Schauspeler
Kategorie:Fru
Kategorie:Boren 1941